PolyAgent/wiki_georgian_en_parallel_20231101 huggingface dataset:
მარია ანა სავოიელი

მარია ანა სავოიელი (დ. 19 სექტემბერი, 1803 — გ. 4 მაისი, 1884) — სავოიური დინასტიის წარმომადგენელი. სარდინიის მეფე ვიტორიო ემანუელე I-ის ასული. ავსტრია-უნგრეთის იმპერატრიცა 1835-48 წლებში როგორც ფერდინანდ I-ის მეუღლე. 1848 წლის რევოლუციის შემდეგ ის და მისი ქმარი ტახტიდან გადადგნენ და პრაღაში გადასახლდნენ.
ბიოგრაფია
მარია ანა დაიბადა 1803 წლის 19 სექტემბერს კოლონას სასახლეში, რომში. იგი იყო სარდინიის მეფე ვიტორიო ემანუელე I-ისა და მისი ცოლის, დედოფალ მარია ტერეზა დ’ჰაბსბურგ-ესტეს ასული. ამ პერიოდში საფრანგეთის იმპერატორი ნაპოლეონ I დიდად ავიწროვებდა ჩრდილო იტალიელ მონარქებს, რის გამოც მისი მშობლები გადასახლებაში ცხოვრობდნენ რომში. მარია ანას ტყუპისცალი და ჰყავდა, სახელად მარია ტერეზა, რომელიც შემდგომში პარმის ჰერცოგინია ხდება. ორი ტყუპი პრინცესა თვით რომის პაპმა პიუს VII-მ მონათლა. მათი ნათლიები ერცჰერცოგი ფერდინანდ დ’ჰაბსბურგ-ესტე და მისი ცოლი, მარია ბეატრიჩე რიკარდა დ’ესტე იყვნენ. მათი ნათლობის პორტრეტი დღეისათვის რომის მუზეუმში ინახება.
1831 წლის 12 თებერვალს, სარდინიის დედაქალაქ ტურინში მარია ანა მარიონეტულად დაქორწინდა უნგრეთის მეფე ფერდინანდ V-ზე (შემდგომში ავსტრია-უნგრეთის იმპერატორი ფერდინანდ I). 27 თებერვალს, ვენაში შედგა მათი ნამდვილი ქორწილი, რომელიც ჰოფბურგის სასახლის სამლოცველოში ოლომუცის კარდინალ-არქიეპისკოპოსმა ჩაატარა.
მარია ანასა და ფერდინანდს, მიუხედავად მრავალწლიანი და ასე თუ ისე ნორმალური ქორწინებისა, შვილები არ ჰყოლიათ.
1835 წლის 2 მარტს ფერდინანდი ავსტრია-უნგრეთის იმპერატორი გახდა, რითაც მარია ანა იმპერატრიცა ხდება. ამ თანამდებობაზე იგი 1836 წლის 12 სექტემბერს ეკურთხა პრაღაში.
1848 წლის 2 დეკემბერს უშვილო ფერდინანდი რევოლუციის გამო ტახტიდან გადადგა თავისი ბიძაშვილის, ფრანც იოზეფ I-ის სასარგებლოდ, რაც მას არასდროს უნანია. მიუხედავად ამისა, იგი მაინც იმპერატრიცა მარია ანას სახელით მოიხსენიებოდა. გადადგომის შემდეგ, ფერდინანდმა და მარია ანამ დატოვეს ვენის საიმპერატორო კარი და პრაღაში გადასახლდნენ, სადაც ისინი რეიჩშტადტის სასახლეში დაბინავდნენ.
მარია ანა გარდაიცვალა 1884 წლის 4 მაისს პრაღაში, 80 წლის ასაკში. იგი გადაასვენეს და დაკრძალეს ვენის საიმპერატორო ბაზილიკაში.
წინაპრები
</center>
ლიტერატურა
Constantin Wurzbach, Biographische Lexikon des Kaiserthums Österreich, vol. VII, éd. K u. K. Hofdruckerei, Vienne, 1861, Pp. 28, 29.
დაბადებული 19 სექტემბერი
დაბადებული 1803
გარდაცვლილი 4 მაისი
გარდაცვლილი 1884
ავსტრიის დედოფლები
უნგრეთის დედოფლები
ბოჰემიის დედოფლები
სავოიელთა დინასტია
დედოფალ მარია ლუიზას ორდენის კავალრები
Falling Awake (სიმღერა)

Falling Awake (სიმღერა)
Falling Awake — ტარია ტურუნენის პირველი სინგლი ალბომიდან What Lies Beneath. სიმღერა დაიწერა ტარიასა და ჯონ ენდრიუსის მიერ. ჩანაწერი გამოიცა 2010 წლის 19 ივლისს, Universal Music-ის მიერ.. სიმღერის პროდიუსერია თვით სიმღერის ავტორი და მომღერალი - ტარია ტურუნენი, რომელიც ამ ამპლუაში პირველად გვხვდება.
24 აგვისტოს სიმღერა გავრცელდა iTunes-ის საშუალებით.
სიმღერების სია
Falling Awake (სინგლის ვერსია) - 4:43
The Good Die Young (ტარიას ვერსია) - 5:15
სქოლიო
ტარია ტურუნენის სიმღერები
2010 წლის სინგლები
სიმფონიური მეტალ სიმღერები
ევრიპტერიდების სია

ევრიპტერიდების სია
ევრიპტერიდები, გოლიათი ფაროსნები (Eurypterida, Giganthostraca) (ევრი..., ბერძნ. pteros „ფრთა“ და eidos „სახეობა“) — ნამარხი კიბომორიელები. ცნობილია ყველა მატერიკაზე პალეოზოური ერიდან. ევრიპტერიდების თითისტარისებრი სხეული შედგებოდა თავმკერდის, მუცლისა და კუდის ანუ ტელსონისაგან. თავმკერდის დორსალურ მხარეზე 2 დიდი რთული თვალი და 2 პატარა თვალი (ocelli) ჰქონდათ, ქვედა მხარეზე კი 6 წყვილი კიდური, რომელთაგან პირველი წყვილი — ქელიცერებად, მომდევნო ოთხი — სასიარულოდ. მეექვსე კი საცურაოდ იყო გარდაქმნილი. ევრიპტერიდები ბინადრობდნენ მტკნარ და მომლაშო წყლებში. ევრიპტერიდების 200-მდე სახეობა 8 ოჯახშია გაერთიანებული.
სია შეიცავს 81 გვარს:
ნამარხი გვარები აღნიშნულია სიმბოლოთი (†)
სია
სქოლიო
ევრიპტერიდები
რენე ზელვეგერი

რენე ზელვეგერი
რენე კეთლინ ზელვეგერი (დ. 25 აპრილი 1969, ტეხასი, აშშ) — ამერიკელი კინომსახიობი. კინოაკადემიის ჯილდოს ოსკარის პრემიის ლაურეატი. 2007 წლიდან არის ჰოლივუდის ერთ-ერთი ყველაზე მაღალანაზღაურებადი მსახიობი.
ბიოგრაფია
რენე კეთლინ ზელვეგერი დაიბადა 1969 წლის 25 აპრილს, ტეხასის შტატის პატარა ქალაქ კეტიში. მამამისი ემილ ერიხ ცელვეგერი იყო შვეიცარიელი იმიგრანტი, რომელიც მუშაობდა ნავთობგადასამუშავებელ ქარხანაში, ხოლო დედა ირენ ანდერსენი ნორვეგილი და საამიის წარმოშობისა პროფესიით მეანი ქალი იყო და ტეხასში ამღზრდელად მუშაობდა.
რენეს ჰყავს უფროსი ძმა – დრიუ ზელვეგერი, რომელიც მარკეტინგის სფეროში მოღვაწეობს. და-ძმამ გერმანული გვარი ცელვეგერი ინგლისურენოვანი c [z-] ფორმით გადააკეთეს (<Zellweger, ზელვეგერი).
ადრეულ წლებში რენე ზელვეგერი აქტიურად იღებდა მონაწილეობას სპორტის რამდენიმე სახეობაში, მათ შორის ფეხბურთში, კალათბურთში, ბეისბოლსა და ამერიკულ ფეხბურთში.
ერთი პერიოდი ზელვეგერი მიმტანად მუშაობდა ტეხასის შტატის ქალაქ ოსტინში.
კინოკარიერა
რენე ზელვეგერმა ტეხასის უნივერსიტეტში დაამთავრა სამსახიობო კურსები და შემდეგ გაემგზავრა ჰოლივუდში, სადაც წარმატებებს მიაღწია. თუმცა შემდეგ ისევ მშობლიურ შტატში დაბრუნდა. ამის შემდეგ კინოსინჯებში მონაწილეობდა და საბოლოოდ მიიღო მეორეხარისხოვანი როლები კინოფილმებში. 1994 წელს მიიღო მთავარი როლი ფილმში „ტეხასური ხოცვა ბენზოხერხით 4: ახალი თაობა“, სადაც მასთან
ერთად ითამაშა მეთიუ მაკ-კონეჰიმ. სწორედ ამ უკანასკნელმა მოუწოდა რენეს ჰოლივუდში წასულიყო და იქ მიეღწია კინოწარმატებებისთვის.
2005 წელს ცოლად გაჰყვა კენი ჩესნის, თუმცა რამდენიმე თვის შემდეგ მათი ქორწინებაში ყოფნა შეწყდა.
რენე ზელვეგერი კინოკრიტიკოსებმა აღიარეს ფილმში „ჯერი მაგუაიერი“, სადაც მასთან ერთად ითამაშა ტომ კრუზმა. აღსანიშნავია ასევე ფილმები: „ბრიჯიტ ჯოუნსის დღიური“, „ჩიკაგო“ და სხვ. 2003 წელს გამოვიდა დიდბიუჯეტიანი ფილმი „ცივი მთა“, სადაც განასახიერა სოფლელი გოგონას როლი და საბოლოოდ ამ როლისთვის დაჯილდოვდა ოსკარის პრემიით. 2005 წელს რასელ კროუსთან ერთად ითამაშა ფილმში „ნოკდაუნი“; ხოლო რენე ზელვეგერის ერთ-ერთი ბოლო ნამუშევარია „საქმე 39“, საშინელებათა ფილმი, სადაც მასთან ერთად ითამაშა ჯოდელ ფერლანდმა.
ფილმოგრაფია
რესურსები ინტერნეტში
Charlie Rose
in libraries (WorldCat catalog)
Interview with Zellweger about her role in "Miss Potter"
სქოლიო
ამერიკელი მსახიობები
ოსკარის მფლობელი კინომსახიობები
დაბადებული 1969
დაბადებული 25 აპრილი
ოქროს გლობუსის გამარჯვებულები
XX საუკუნის ამერიკელი ქალი მსახიობები
უილიამ მაკ-კინლი

უილიამ მაკ-კინლი (დ. 29 იანვარი 1843 — გ. 14 სექტემბერი 1901) — ამერიკელი პოლიტიკური მოღვაწე, ამერიკის შეერთებული შტატების რიგით 25-ე პრეზიდენტი 1897-1901 წლებში, რესპუბლიკელი. იგი სამოქალაქო ომის ბოლო ვეტერანი იყო, ვინც პრეზიდენტად აირჩიეს.
მაკ-კინლი 1877 წელს წარმომადგენელთა პალატის წევრად აირჩიეს, სადაც ის მხარს პროტექციონისტულ პოლიტიკას უჭერდა. კონგრესში მოღვაწეობის შემდეგ იგი ოჰაიოს გუბერნატორი იყო (1892-1896). 1896 წელს როგორც რესპუბლიკელთა კანდიდატი საპრეზიდენტო არჩევნებში, მხარს უჭერდა ოქროს სტანდარტს, ასევე პლურალიზმს ეთნიკურ ჯგუფებს შორის. მისი პრეზიდენტობა იმპერიალიზმის და პროტექციონიზმის ეპოქა იყო. მან ესპანეთ-ამერიკის ომი წამოიწყო, რომელიც ყვითელი პრესის წყალობით ძალიან პოპულარული იყო, ესპანეთის სისასტიკის გამო კუბაში. შემდეგ მან ესპანეთის ყოფილი ტერიტორიების ფილიპინების, პუერტო-რიკოს და გუამის ანექსია მოახდინა, ხოლო კუბაში პროტექტორატი შექმნა. იგი ასევე ხელმძღვანელობდა ჰავაის ანექსიას. მაკ-კინლი 1900 წელს მეორე ვადით აირჩიეს პრეზიდენტად. 1901 წლის 6 სექტემბერს იგი პოლონური წარმოშობის ამერიკელმა ანარქისტმა ლეონ ჩოლგოშმა მძიმედ დაჭრა, პრეზიდენტი 14 სექტემბერს გარდაიცვალა. ამის შემდეგ პრეზიდენტის პოსტი ვიცე-პრეზიდენტმა თეოდორ რუზველტმა დაიკავა.
რესურსები ინტერნეტში
უილიამ მაკ-კინლის საპრეზიდენტო ბიბლიოთეკა და მუზეუმი.
ბიოგრაფია თეთრი სახლის საიტზე.
აშშ-ის პრეზიდენტები
აშშ-ის წარმომადგენელთა პალატის წევრები
ოჰაიოს გუბერნატორები
მოკლული ამერიკელი პოლიტიკოსები
დაბადებული 1843
გარდაცვლილი 1901
მოკლული პრეზიდენტები
დაბადებული 29 იანვარი
გარდაცვლილი 14 სექტემბერი
N-Gage-ის თამაშების სია

N-Gage-ის თამაშების სია
N-Gage — სმარტფონისა და პორტატიული ვიდეო თამაშების კონსოლის კომბინაცია, შექმნილი და გამომცემული ფინური კომპანია Nokia-ს მიერ 2003 წლის 7 ოქტომბერს.
Nokia, კონსოლში მობილური ფუნქციის გაერთაინებით შეეცადა Game Boy Advance-ის მომხმარებელთა გადმობირებას, თუმცა უშედეგოდ. ამის ერთ-ერთი მთავარი მიზეზი
N-Gage-ის ღილაკების არაკომფორტულიბა იყო. ორიგინალი მოდელი, მისი ვიზუალის გამო მექსიკურ კერძს, ტაკოსაც კი შეადარეს. მას შემდეგ, ხშირად დამცინავად მოიხსენიებენ როგორც „Taco phone“. წარსულში Nokia-მ მსგავსი დიზაინით გამოსცა მობილური ტელეფონი — Nokia 5510.
2004 წელს გამოვიდა N-Gage-ის განახლებული მოდელი N-Gage QD, განახლებული დიზაინით, რომელშიც აღმოიფხვრა ის პრობლემები, რაც გააჩნდა ორიგინალ მოდელს. მიუხედავად ამისა, კონსოლმა ვერ შეძლო Game Boy Advance-ისთვის კონკურენიციის გაწევა და ფართო საზოგადოების ყურადღების მიპყრობა. ორივე კონსოლი მიჩნეულია კომერციულ ჩავარდნად — გაყიდვები საერთო ჯამში შეადგენს სამ მილიონ ეგზემპლარს.
თამაშები
სიაში წარმოდგენილია ოფიციალურად გამოსული 65 თამაში.
რესურსები ინტერნეტში
N-Gage-ის თამაშები — MobyGames
სქოლიო
N-Gage-ის თამაშები
ვიდეო თამაშების სიები პლატფორმების მიხედვით
ბიტა

ბიტა — სოფელი ბულგარეთში. მოსახლეობა შეადგენს 1305 კაცს.
სქოლიო
ბულგარეთის სოფლები
აზარმა

აზარმა — ნასოფლარი საქართველოში, ხაშურის მუნიციპალიტეტში, ოსიაურის ჩრდილოეთით, ლიხის ქედის აღმოსავლეთ კალთაზე, მდინარე ტილიანას მარჯვენა სანაპიროზე.
ისტორია
ნასოფლარი აზარმა მდინარე ტილიანას მარჯვენა სანაპიროზე მდებარეობს. ვახუშტი და იოანე ბატონიშვილები, აგრეთვე ქართული საისტორიო წყაროები აზარმას არ იცნობენ.
1886 წლის აღწერით აქ ცხოვრობდა 18 კომლი (72 კაცი და 55 ქალი, სულ 127 კაცი). მოსახლეობა ეროვნული შემადგენლობის თვალსაზრისით მთლიანად ქართული იყო. 1930 წლის მონაცემებით, აზარმაში 70 კომლი ცხოვრობდა (186 კაცი და 211 ქალი, სულ 386 კაცი). მოსახლეობა ამ დროსაც ეროვნული შემადგენლობის თვალსაზრისით ქართულია.
აქ სახლობდნენ გვარები: ლომსაძეები, მოდებაძეები, ქიმერიძეები, ქურდაძეები, ჩუტკერაშვილები, ხმალაძეები, ჯიოშვილები...
1944 წელს აზარმის მოსახლეობა გადაასახლეს ახალციხის მხარეში და სოფელი მოიშალა.
აზარმის სახელით ცნობილია დასახლებული პუნქტი სამხრეთ საქართველოში, საიდანაც მომდინარეობს აზარმელთა ცნობილი ფეოდალური გვარი.
ლიტერატურა
ლაცაბიძე თ. ,ოსიაური", ხაშური, 2013 წ. გვ. 14–15
ლაბაძე ჯ., ტილიანას ხეობის სოფლების ისტორია, მასალები საქართველოს სოფლების ისტორიისათვის, ტ. IV, თბილისი, 2022
ხაშურის მუნიციპალიტეტის ნასოფლარები
ჩუნეში (წყალტუბოს თემი)

ჩუნეში (წყალტუბოს თემი)
ჩუნეში — სოფელი საქართველოში, იმერეთის მხარის წყალტუბოს მუნიციპალიტეტში, წყალტუბოს თემში. მდებარეობს წყალტუბოს ტალღობრივ ვაკეზე. ზღვის დონიდან 130 მეტრი, წყალტუბოდან 5 კილომეტრი.
სოფელ ჩუნეშში ყველაზე მრავალრიცხოვან გვარად მიიჩნევა ქუთათელაძეების გვარი, თუმცა აგრეთვე შემდეგი გვარებიც არიან წარმოდგენილი: იოსელიანები, ფირცხალავები, კუჭავები, ჯიქიები, ფოჩიანები, მაჭარაშვილები, მიქავები, კირთავები, ნემსიწვერიძეები, ყურაშვილები, მუშკუდიანები, გასვიანები, ტყაბლაძეები, გოგიძეები.
დემოგრაფია
2014 წლის აღწერის მონაცემებით სოფელში ცხოვრობს 546 ადამიანი.
პიროვნებები
ჩუნეში არის ქართველი მწერლის ნიკო ლორთქიფანიძის მშობლიური სოფელი.
ლიტერატურა
სქოლიო
წყალტუბოს მუნიციპალიტეტის სოფლები
სანაინი

სანაინი — სოფელი სომხეთის ჩრდილოეთში, ლორეს პროვინციაში. ამჟამად ქალაქ ალავერდის ნაწილია, რომელთანაც ბაგირ-გზით არის დაკავშირებული. სოფელი განთქმულია აქ მდებარე სამონასტრო კომპლექსით, რომელიც X საუკუნეში დაარსდა და იუნესკოს მსოფლიო კულტურული მემკვიდრეობის ძეგლთა სიაშია შეტანილი.
სახელი სანაინი ხალხური ეტიმოლოგიით ნიშნავს „ეს უფრო ძველია, ვიდრე ის“, და თითქოსდა მიუთითებს იმაზე, რომ ის მეზობლად მდებარე ახპატის მონასტერზე უფრო ძველია. ეს ორი სოფელი და მათი მონასტრები ერთმანეთის მსგავსია და განლაგებულია ერთმანეთის მოპირდაპირედ მდ. დებედას ხეობის კალთების სხვადასხვა მხარეს. კომპლექსი სომხეთის სამოციქულო ეკლესიის დაქვემდებარებაშია.
რესურსები ინტერნეტში
Armeniapedia.org: Sanahin
Armenica.org: Sanahin
FindArmenia.com: Sanahin
დებედას ხეობის საქართველო // InterPressNews
სქოლიო
ლორეს პროვინციის სოფლები
ძვ. წ. 116

ძვ. წ. 116
მოვლენები
დაიბადნენ
მარკუს ტერენციუს ვარონი — რომაელი მწერალი და მეცნიერი, ენციკლოპედისტი (გ. ძვ. წ. 27)
გარდაიცვალნენ
ლომისგორის წმინდა გიორგის ეკლესია

ლომისგორის წმინდა გიორგის ეკლესია — არქიტექტურული ძეგლი, მდებარეობს ყვარლის მუნიციპალიტეტის სოფელ ალმატის ჩრდილოეთით, 2 კილომეტრზე, შემაღლებულ ადგილას, თარიღდება შუა საუკუნეებით.
დანგრეულია შემორჩენილია ჩრდილოეთ კედელი - მთელ სიგრძეზე. აფსიდის ჩრდილოეთ გვერდი და დასავლეთ კედლის მცირე ნაწილი. ეკლესია ნაგები იყო ნატეხი ქვით და ფიქლით. აღმოსავლეთით დასრულებული ყოფილა ნახევარწრიული, შვერილი აფსიდით, რითიც დარბაზისგან მხრებით იყო გამოყოფილი (გარეთა ზომები: სიგრძე - 14 მეტრი, სიგანე დაახლოებით - 7 მეტრი). შესასვლელი ჩრდილოეთიდან და დასავლეთიდან ჰქონია. დარბაზის შუაში შემორჩენილია ორიოდე მეტრის სიგრძის კედლის ნაშთი.
ლიტერატურა
ყვარლის მუნიციპალიტეტის ტაძრები
Podomyrma femorata

Podomyrma femorata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Podomyrma-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ბარიუმის სულფატი

ბარიუმის სულფატი ან ბარიუმ სულფატი — ქიმიური ნივთიერება ფორმულით BaSO4 . არის გოგირდმჟავას ბარიუმის მარილი. გვხვდება მინერალ ბარიტის სახით. წყალში პრაქტიკულად უხსნადია. ბარიუმსულფატის მოლური მასაა 233.38 გ/მოლი, სიმკვრივე — 4.49 გ/სმ³. დნობის ტემპერატურაა 1,580 °C, დუღილის — 1,600 °C.
გამოყენება
ბარიუმსულფატს იყენებენ ქაღალდის, რეზინის, მუშამბის, ლინოლეუმის წარმოებაში, თეთრ საღებავად, კუჭ-ნაწლავის ტრაქტის რენტგენული გამოკვლევის დროს.
ლიტერატურა
Учебник общей химии Некрасов Б. В. 1981 год, в 2 томах.
რესურსები ინტერნეტში
ბარიუმსულფატი (BaSO4) — უნივერსალური ენციკლოპედიური ლექსიკონი www.nplg.gov.ge
ბარიუმსულფატი - MedGeo.Net
Характеристики сульфата бария (аккумуляторного)
სქოლიო
სულფატები
პაულისტა (პარაიბა)

პაულისტა (პარაიბა)
პაულისტა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 160 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ სოზის შემადგენლობაში.
2010 წლის მონაცემებით, მოსახლეობა 11 788 ადამიანს შეადგენდა, მოსახლეობის სიმჭიდროვე 20.43 კმ²-ზე. ფართობი 576 900 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
Aşağı Qobuüstü

Aşağı Qobuüstü (known as Yeniarx until 2015) is a village in the Agdash Rayon of Azerbaijan. The village forms part of the municipality of Qobuüstü.
References
Populated places in Agdash District
.lc

.lc — ზედა დონის ეროვნული დომენი (ccTLD) სენტ-ლუსიასთვის.
რესურსები ინტერნეტში
lc
კომუნიკაციები სენტ-ლუსიაზე
sv:Toppdomän#L
ბიომრავალფეროვნება

ბიომრავალფეროვნება (ბიოლოგიური მრავალფეროვნება) — სიცოცხლის მრავალფეროვნება. წარმოადგენს ცოცხალი ორგანიზმების მრავალფეროვნებას, გენებიდან დაწყებული ბიოსფეროთი დამთავრებული. ვიწრო გაგებით ბიომრავალფეროვნება გამოიხატება სამ ძირითად დონეზე: გენეტიკური მრავალფეროვნება; სახეობების მრავალფეროვნება; ეკოსისტემების მრავალფეროვნება.
ზოგჯერ გამოიყოფა ლანდშაფტების მრავალფეროვნება. ბიოლოგიური მრავალფეროვნების ტიპები ურთიერთდამოკიდებულებაში იმყოფებიან. გენეტიკური მრავალფეროვნება უზრუნველყოფს სახეობების მრავალფეროვნებას; ეკოსისტემებისა და ლანდშაფტების მრავალფეროვნება საფუძველს უმზადებს ახალი სახეობების პირობების წარმოქმნას. სახეობების მრავალფეროვნების ამაღლება ბიოსფეროში ზრდის ცოცხალი ორგანიზმების საერთო გენეტიკურ პოტენციალს. ამასთანავე მრავალფეროვნებაში თითოეულ სახეობას თავისი წვლილი შეაქვს. ამ თვალსაზრისით არ არსებობს მავნე და გამოუსადეგარი სახეობები.
სახეობების მრავალფეროვნების შეფასებისას გამოიყენება სახეობების მნიშვნელობის ცნება. ამ შემთხვევაში იგი ჟღერს როგორც შეფასება და მისი ადგილი ეკოსისტემებში.
მარგალეფის მრავალფეროვნების ინდექსი:
, სადაც S — სახეობის რიცხვი, N — რიცხვის ქვესახეობა.
ბერგერ-პარკერის დომინირების ინდექსი:
სადაც სახეობის რიცხობრივობა, N — ორგანიზმების ჯამური რიცხვი.
იხილეთ აგრეთვე
ეკოლოგია
ბუნება
რესურსები ინტერნეტში
ბიომრავალფეროვნება – ენციკლოპედია ბრიტანიკა
ეკოლოგია
Ceratomia

Ceratomia — ჩრჩილების გვარი სფინქსისებრთა ოჯახისა. აღწერილია თადეუს უილიამ ჰარისის მიერ 1839 წელს. მოიცავს შემდეგ სახეობებს:
სახეობები
Ceratomia amyntor (Geyer, 1835)
Ceratomia catalpae (Boisduval, 1875)
Ceratomia hageni (Grote, 1874)
Ceratomia hoffmanni (Mooser, 1942)
Ceratomia igualana (Schaus, 1932)
Ceratomia sonorensis (Hodges, 1971)
Ceratomia undulosa (Walker 1856)
გალერეა
სქოლიო
ღმერთი (მრავალმნიშვნელოვანი)

ღმერთი (მრავალმნიშვნელოვანი)
ღმერთი შეიძლება ნიშნავდეს:
ღმერთი რელიგიებში.
ღმერთი ქართული მითოლოგიაში.
კონგრუენცია (მრავალმნიშვნელოვანი)

კონგრუენცია (მრავალმნიშვნელოვანი)
სიტყვა კონგრუენცია შეიძლება აღნიშნავდეს:
კონგრუენცია — ცნება-ტერმინი მათემატიკაში და ნიშნავს ՙთანაფარდობას՚ , ՙტოლობას՚ , ՙთანასწორობას՚
კონგრუენცია — ცნება-ტერმინი ენათმეცნიერებაში ՙშეთანხმებას՚
სითილარაბი

სითილარაბი — თბილისის საამიროს ამირა 1068-1080 წლებში. ბაგრატ IV-მ ალფ-არსლანის საქართველოში მეორედ ლაშქრობის შემდეგ დაიკავა თბილისი და სამმართველოდ გადასცა დმანელ სითილარაბს, თბილისის ამირათა ნათესავს. სავარაუდოდ სითილარაბიც ჯაფარიანთა დინასტიის წარმომადგენელი იყო. მისი ამირობა გაგრძელდა დიდი თურქობის დაწყებამდე.
იხილეთ აგრეთვე
თბილისის საამირო
საქართველოს მმართველები
ლიტერატურა
საქართველოს ისტორია, ტ. I, თბ., 2008
თბილისის ამირები
Ochetellus epinotalis

Ochetellus epinotalis is a species of ant in the genus Ochetellus. Described by Viehmeyer in 1914, the species is endemic to New Guinea.
References
Dolichoderinae
Insects of New Guinea
Insects described in 1914
Endemic fauna of New Guinea
ესკალაცია

ესკალაცია („escalation“ ლათ. - „scala“ („კიბე“)) — თანდათანობითი ზრდა, გაფართოება. უკანასკნელ ხანს ხმარობენ უფრო მეტად სამხედრო კონფლიქტებთან დაკავშირებით.
მნიშვნელობა
სამხედრო კონფლიქტის გამწვავება, როდესაც ორი მხარე ერთმანეთის მიმართ სულ უფრო ინტენსიურ საპასუხო დარტყმებს ახორციელებს. ე. ი. ნებისმიერი შეიარაღებული კონფლიქტის ტოტალურ ანუ აბსოლუტურ ომად გადაქცევას უწყობს ხელს. ერთი მხარის მიერ მეორისთვის თავისი ნების თავსმოხვევის მცდელობა საპასუხო ქმდებას იწვევს, რასაც მეომარი მხარეები უკიდურესობამდე მიჰყავს.
კლაუზევიცის დოქტრინა
თანამედროვე სამხედრო მნიშვნელობით ეს ცნება პირველად კარლ კლაუზევიცმა გამოიყენა. კლაუზევიცი ესკალაციის ტენდენციას ომის ბუნების ნაწილად მიიჩნევდა, რის საფუძველზეც დაასკვნა, რომ ომს აბსოლუტურ ანუ ტოტალურ ომად გადაქცევისადმი მისწრაფება ახასიათებს. ტოტალურ ომთან მიახლოების მაგალითად იგი ნაპოლეონის ომებს ასახელებდა. ესკალაციასთან დაკავშირებული მთავარი საკითხი მისი გაკონტროლებაა.
კლაუზევიცის დოქტრინის მიხედვით, ომის წარმართვას პოლიტიკისა და საზოგადოების მოთხოვნილებები უნდა განაპირობებდეს. ამ დოქტრინის გამოხატულებად ითვლება ფრაზა: „ომი არის პოლიტიკის სხვა საშუალებებით გაგრძელება“, რაც გულისხმობს, რომ ომი პოლიტიკური მიზნების მიღწევის საშუალებაა. კლაუზევიცის დოქტრინიდან გამომდინარეობს ე.წ. „სამსახოვანი ომი“, რომელშიც ჩართულია ხალხი, არმია და მთავრობა. ხალხი ომის თანმდევ ძალადობას, ზიზღსა და მტრობას უკავშირდება; არმია – ომის ალბათობასა და იღბალს; ხოლო მთავრობა ძალადობის კონტროლსა და ომის პოლიტიკური მიზნებისათვის დაქვემდებარებასთანაა წილნაყარი. კლაუზევიცის დიდ დამსახურებად „ტოტალური“ და „შეზღუდული“ ომის ერთმანეთისაგან გამიჯვნა მიიჩნევა. კლაუზევიცის დოქტრინა „სამსახოვანი ომის“ თაობაზე ბირთვული იარაღის შექმნის შემდეგ ნაკლებად დამაჯერებელი გახდა, რადგან ბირთვული ომი თავისი ბუნებით ტოტალური ომია, რომელშიც პოლიტიკური და საზოგადოებრივი მოთხოვნილებები ვერანაირ როლს ვეღარ ასრულებს.
რესურსები ინტერნეტში
სამოქალაქო განათლების ლექსიკონი
სოციალურ და პოლიტიკურ ტერმინთა ლექსიკონი–ცნობარი / [სარედ.: ჯგუფი: ედუარდ კოდუა და სხვ. ; გამომც.: ლაშა ბერაია] - თბ. : ლოგოს პრესი, 2004 - 351გვ. ; 20სმ. - (სოციალურ მეცნ. სერია/რედ.: მარინე ჩიტაშვილი). - ISBN 99928-926-9-2 : [ფ.ა.]
მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ურიდია და სხვ.; რედ.: ვაჟა გურგენიძე] - თბ., 2004 - 483გვ.: ცხრ.; 24სმ. - (საჯარო მოსამსახურის ბ-კა). - ISBN 99940-0-063-2: [ფ.ა.]
სოციალურ და პოლიტიკურ ტერმინთა ლექსიკონი–ცნობარი / [სარედ.: ჯგუფი: ედუარდ კოდუა და სხვ. ; გამომც.: ლაშა ბერაია] - თბ. : ლოგოს პრესი, 2004 - 351გვ. ; 20სმ. - (სოციალურ მეცნ. სერია/რედ.: მარინე ჩიტაშვილი). - ISBN 99928-926-9-2 : [ფ.ა.]
პოლიტოლოგია
პოლიტიკური ტერმინები
კონფლიქტები
Cristino Castro

Cristino Castro is a municipality in the state of Piauí in the Northeast region of Brazil. A significant production of cacao, latex and bananas takes place in the region.
The municipality contains part of the Serra das Confusões National Park, created in 1998, which protects an area of the Caatinga biome.
See also
List of municipalities in Piauí
References
Municipalities in Piauí
ბურბონი

ბურბონი — ამერიკული ვისკი. ამერიკაში შოტლანდიიდან და ირლანდიიდან გადასახლებულთა წყალობით გაჩნდა. სახელწოდებად ამერიკელებმა ვისკის ირლანდიური დაწერილობა Whiskey შეარჩიეს. წარმოების დროს, პოპულარული სასმელის ამერიკულ ვერსიაში მოხარშული სიმინდი და თავთავები გამოიყენება. ვისკის ინახავენ გამომწვარ კასრში, რაც მას მოტკბო გემოსა და ლამაზ, ოქროსფერს აძლევს.
ამერიკულ ვისკის შემდეგი წესის მიხედვით განასხვავებენ: Straight Whiskey-მისი წარმოების პროცესში მარცვლეულს იყენებენ და მას არანაკლებ 2 წლის განმავლობაში აძველებენ. არსებობს მისი რამდენიმე სახეობა: Bourbon-ყველაზე პოპულარული და ძველი ამერიკული ვისკი. იწარმოება მარცვლეულისგან, რომელიც არანაკლებ 51% სიმინდს შეიცავს. მას ეს სახელი ძველი პროვინციის ბურბონის (კენტუკის შტატი) პატივსაცემად ეწოდა. Rye whiskey-იგი არანაკლებ 51% ხორბლის თავთავს შეიცავს. Corn whiskey-ვისკი დამზადებული 80 ან მეტი პროცენტი სიმინდისგან. იგი ძირითადად ადგილობრივი მოხმარებისთვის იწარმოება. Wheat whiskey-მზადდება მარცვლეულისგან, რომელიც არანაკლებ 51% ხორბალს შეიცავს. Blended Whiskey-ეს არის ნაერთი, რომელიც არანაკლებ 20% straight whiskey-ს და 80% სხვა სორტის ვისკის ან სუფთა სპირტს უნდა შეიცავდეს. Light Whiskey-ვისკის ეს სახეობა დისტილაციას მაღალ ტემპერატურაზე გადის და მუხის კასრებში ძველდება. ეს მას აძლევს ღია ფერს განსაკუთრებული შეფერილობის გარეშე. Sour Mash Whiskey-ამ ვისკის გემო და არომატი მუდმივად ერთნაირია. Sweet Mash Whiskey-ასეთი ვისკის წარმოებისას შედეგის მიღწევა ახალი საფუარის საშუალებით ხდება. Tennessee Whiskey-ვისკი 3 მეტრიანი ფილტრების საშუალებით იწმინდება. ასე ვისკის მხოლოდ ტენესის შტატში აწარმოებენ, საიდანაც მომდინარეობს ეს სახელწოდება. Bottled-in-Bond Whiskey-როცა ეტიკეტზე ამ სახელწოდებას წაიკითხავთ, დარწმუნებული უნდა იყოთ, რომ ეს ვისკი საცავებში 4-დან 8 წლამდეა დაძველებული, რასაც სახელმწიფო აკონტროლებს.
საუკეთესო სორტის ამერიკულ ვისკის ტენესისა და კენტუკის შტატებში ამზადებენ.
ლიტერატურა
Cowdery, Charles K. Bourbon, Straight: The Uncut and Unfiltered Story of American Whiskey (Chicago: Made and Bottled in Kentucky), 2004. ISBN 0-9758703-0-0
Crowgey, Henry G. Kentucky Bourbon: The Early Years of Whiskeymaking (Lexington, KY: The University Press of Kentucky), 1971. ISBN 0-8131-1225-7
Regan, Gary and Mardee Haidin Regan. The Bourbon Companion: A Connoisseur's Guide (Philadelphia, PA: Running Press), 1998. ISBN 0-7624-0013-7
რესურსები ინტერნეტში
Building a better barrel
ალკოჰოლური სასმელები
იოვანე (მრავალმნიშვნელოვანი)

იოვანე (მრავალმნიშვნელოვანი)
საკუთარი სახელი იოვანე შეიძლება აღნიშნავდეს ერთ-ერთ შემდეგ პიროვნებათაგანს:
იოვანე (VIII ს.) — პოლიტიკური მოღვაწე
იოვანე მელი — კალიგრაფი
იოვანე ფუკარალისძე — კალიგრაფი
გედების ტბა

გედების ტბა — ბალეტი, რომელიც დაწერა რუსმა კომპოზიტორმა პეტრე ჩაიკოვსკიმ 1875-1876 წლებში. სცენარი ეკუთვნის ვლადიმერ ბეგიჩევს და ვასილი გელტსერს. პიესა დაფუძნებულია ძველ გერმანულ ლეგენდაზე, რომელიც მოგვითხრობს პრინცესა ოდეტზე, რომელიც ბოროტი ჯადოქრის წყევლის შედეგად გედად გადაიქცა. ორიგინალური პროდუქციის ქორეოგრაფი იყო ჯულიუს რეისინგერი. ბალეტის პრემიერა 1877 წლის 20 თებერვალს შედგა მოსკოვის დიდ თეატრში.
ლიტერატურა
Brown, David. Tchaikovsky: The Man and His Music. London, England: Faber and Faber, 2006. 108-119
Brown, David. "Tchaikovsky's Mazeppa." The Musical Times 125.1702 (1984): 696-698.
C.W. Beaumont : The Ballet called Swan Lake (London, 1952)
G. Abraham, ed.: Tchaikovsky: a Symposium (London, 1945/R, R 1970 as The Music of Tchaikovsky)
Norris, George : Stanford, the Cambridge Jubilee and Tchaikovsky (London, 1980)
Nuzzo, Nancy B. "Swan Lake: a chronology; The sleeping beauty: a chronology; other Tchaikovsky ballets." Dance magazine, 55 (June 1981), 57-58.
Pudelek, Janina. "Swan Lake" in Warsaw, 1900. Dance Chronicle, 13 (1990–1991): 359-36
Wiley, Roland John : Tchaikovsky’s Ballets: Swan Lake, Sleeping Beauty, Nutcracker (Oxford, 1985, 2/1991)
Review: Robinson, Harlow. "Review: Untitled." The Slavic and East European Journal, 31 (1987): 639-640
რესურსები ინტერნეტში
Swan Lake: From Planning to Performance at the Royal Opera House
Rudolf Nureyev's choreography of Swan Lake
პეტრე ჩაიკოვსკის ბალეტები